[{"text_idx": "#000006", "text": "Rydyn ni i gyd yn gwybod bod rhywun arbennig yn brysur iawn yr adeg hon o\u2019r flwyddyn, a dyna pam y bu\u2019n rhaid i\u2019w gynorthwywyr o Goleg Castell-nedd adeiladu ei gar llusg yn barod ar gyfer gorymdaith Nadolig Castell-nedd Port Talbot."}, {"text_idx": "#000007", "text": "Defnyddiodd myfyrwyr Gwaith Coed Lefel 2 a\u2019u darlithwyr eu holl sgiliau mewn gwaith coed a pheintio, ynghyd ag ychydig o hud y Nadolig, i wneud y car llusg a gludodd Sion Corn a\u2019i gorachod i\u2019r digwyddiad cynnau\u2019r goleuadau Nadolig eleni yng nghanol tref Castell-nedd."}, {"text_idx": "#000008", "text": "Cadwyd y car llusg mewn lleoliad cyfrinachol tan y noson pan gafodd ei dynnu gan geirw y byddai Blitzen a Dancer wedi bod yn falch ohonynt. Yn ymuno a\u0302 hwy oedd The Wave a gweithgareddau\u2019r w\u0302yl gan gynnwys groto chwyddadwy a phaentio wynebau."}, {"text_idx": "#000010", "text": "\u2018Mae bob amser yn brofiad gwych i fyfyrwyr weithio ar brosiectau byw er mwyn eu gwneud mor barod ar gyfer eu gyrfa ag sy\u2019n bosibl, ond roedd hud Nadoligaidd ychwanegol yn perthyn i hyn. Roedd cael ein dewis i gludo Sion Corn ar gyfer yr orymdaith yn gyffrous iawn gan fod y myfyrwyr yn gallu gweld eu holl waith caled yn dod a\u0302 llawenydd i gymuned Castell-nedd.\u2019"}]